13/07/2015 | Administración LocalMunicipal
Coristanco
Publicación de decreto de data 12/05/2015 por imposibilidade de notificación persoal

Pola Alcaldía deste Concello, en data 12/05/2015, procedeuse a ditar o decreto que a continuación se transcribe. Debido á imposibilidade de realizar a notificación persoal ao interesado, procédese á súa publicación en cumprimento do recollido no acordo e no artigo 59.5 da Ley 30/1992 de 26 de novembro de Réxime xurídico das administracións públicas e do procedemento administrativo común. DECRETO.–REPOSICIÓN DA LEGALIDADE URBANÍSTICA Expediente de reposición da legalidade urbanística Asunto: suspensión de obras en execución e incoación de expediente Examinado o expediente de referencia, resultan os seguintes ANTECEDENTES Con data do 5 de setembro de 2012 concedéuselle a Egoi El Ouaazizi Bordi, por resolución do concelleiro delegado de Facenda, licenza para realizar obras consistentes en reconstrucción e remate dun muro de peche de parcela, en Pumariño, Erbecedo. Con data do 23 de xullo de 2013, concédeselle ampliación do prazo da citada licenza, por resolución do concelleiro delegado de Facenda. En data do 14 de xullo de 2014, a Policía Local de Coristanco, elaborou un informe que presentou ante o rexistro xeral deste Concello, no que consta que se procedeu a “realizar unha comprobación dunha obra que se estaría realizando, supostamente sen a pertinente licenza municipal. Dita obra estaríase executando onde estaba anteriormente os polvoríns da pirotecnia “CALVO” que se atopa no lugar de Erbecedo”. Consta tamén no mesmo que “se puido comprobar como efectivamente se estaban levando a cabo unas obras na zona consistentes na construción de zapatas e traballos por parte dunha escavadora para achanzar o terreo. No momento da visita non se atopaba ninguén traballando, pero preguntóuselle aos vecinos por se tivesen visto algo. Unha veciña que vive preto afirmou que a semana pasada houbo dous obreiros traballando, que ao parecer un era da Grela e outro da Coruña, non podendo dar máis datos ao respecto. Ao parecer non viron pola zona ningún vehículo rotulado nin nada semellante, polo que se sospeita que poideran ser dous autónomos que foron contratados por algún interesado en executar a obra da forma máis discreta posible, xa que os veciños están totalmente en desacordo con que se volva instalar o polvorín na mesma ubicación polo grave risco que entrañaría outra vez para os veciños da zona”. O arquitecto técnico Nadi Yosvani Acquah Urbea, con data do 30 de xullo de 2014, emite o seguinte informe: “… DATOS VISITA O día 29 de xullo de 2014, o técnico que subscribe o presente Informe acompañado de distinto persoal do Concello de Coristanco, persoáronse no lugar obxecto do presente Informe, a fin de constatar a existencia de obras realizadas nunha parcela sita no lugar de Pumariño-Erbecedo (xuntase plano de situación). Na visita de inspección constatouse o seguinte: – Existencia de obras de peche de parcela con postes de formigón, constátase a existencia do que poden ser a excavxación necesaria para executar unhas zapatas que sirvan de basamento para a colocación de ditos postes – Execución de obras de movementos de terras na parcela, po que pode ser unha operación de desmonte e recheo da parcela, asi como a apertura de zanxas para seguir co peche da parcela. INFORME A parcela obxeto do presente informe identificase coa seguinte referncia catastral 15029A0620001750000DM, parcela 175, polígono 62. No Plan Xeral de Ordenación Municipal vixente, aprobado definitivamente o 15 de maio de 2000, a parcela obxecto da presente Certificación conta cunha clasificación de: SOLO RUSTICO COMUN No Plan Xeral de Ordenación Municipal en tramitación, aprobado inicialmente o 28 de novembro de 2012, e publicado no DOG o 31 de decembro de 2012, a parcela obxecto da presente Certificación conta cunha clasificación de: SOLORUSTICO DE PROTECCIÓN AGROPECUARIA. O PXOM vixente, neste caso ten que adaptarse ás determinacións da LOUGA, que no seu artigo 42. c) indica: Os cerramentos e valados serán preferentemente vexetais, sen que os realizados con material opaco de fábrica excedan a altura de 1 metro, agás en parcelas edificadas, ande poderán alcanzar 1,50 metros. En todo caso, deben realizarse con materiais tradicionais do medio rural no que se localicen, e non se permitirá o emprego de bloques de formigón ou outros materiais de fábrica, agás que sexan debidamente revestidos e pintados na forma que regulamentariamente se determine. Na LOUGA no se artigo 106, sinálase: “Artigo 106. Protección das vías de circulación.1. As construcións e cerramentos que se constrúan con obra de fábrica, vexetación ornamental ou outros elementos permanentes, en zonas non consolidadas pola edificación, terán que desprazarse un mínimo de 4 metros do eixe da vía pública á que dean fronte, agás que o instrumento de ordenación estableza unha distancia superior. Unicamente se exclúe desta obrigación a colocación de marcos e cerramentos de postes e arame destinados a delimita-la propiedade rústica. En todo caso, deberá cumprirse o disposto pola lexislación sectorial de aplicación. – O PXOM, en tramitación, aprobado inicialmente, define as condicións dos peches da seguinte maneira: TÍTULO III.–NORMAS REGULADORAS DE EDIFICACIÓN “Artigo 3.2.12.–Condicións dos PECHES. Como norma xeral, permítese a construción de elementos de peche de fincas. Estes estarán realizados conforme á natureza e destino da finca; neste sentido, namentres unha finca non se encontre edificada solo se permite o seu peche mediante vexetación ou elementos lixeiros tipo malla metálica, ou similar, sobre postes. En terreos clasificados como solo urbano e de núcleo rural, permítese unha altura máxima de peche de obra con característica opaca de 1,50 metros. Por riba desta altura o peche será vexetal ou tipo malla metálica ata unha altura máxima de 3,00 metros. Dita determinación será aplicable nos documentos de ordenación do solo urbanizable. En terreos pertencentes ao solo rústico, o peche de obra non poderá superar 1 m, podéndose superar con elementos vexetais ou tipo malla metálica coa mesma limitación do parágrafo anterior. Os peches de fábrica de carácter tradicional (muros de cachotería, valados) que non cumpran as condicións anteriormente descritas, quedarán sempre dentro da ordenación e serán obxecto de conservación a non ser que queden afectados por algunha determinación contraria no presente Plan. Os peches que dean fronte a estradas de titularidade supramunicipal estarán condicionados ás determinacións que impoña o organismo titular, o cal deberá informar con carácter previo ao outorgamento de licenza municipal.” TÍTULO VIII.–SOLO RÚSTICO “Artigo 8.1.5.–Condicións da EDIFICACIÓN. Os peches e valados serán preferentemente vexetais, sen que os realizados con material opaco de fábrica excedan a altura de 1,00 metro, agás en parcelas edificadas, onde poderán alcanzar 1,50 metros. En todo caso, deben realizarse con materiais tradicionais do medio rural no que se localicen, e non se permitirá o emprego de bloques de formigón ou outros materiais de fábrica, agás que sexan debidamente revestidos e pintados na forma que regulamentariamente se determine. O muro de peche a executar deberá cumprir simultaneamente ámbalas dúas normativas. “Artigo 35.–Limitacións de apertura de camiños e movementos de terras. … 3. Con carácter xeral quedan prohibidos os movementos de terra que alteren a topografía natural dos terreos rústicos, agás nos casos expresamente autorizados por esta lei.” En data de 5 de setembro de 2012 concedéuselle licenza municipal de obra menor por resolución do concelleiro delegado de Facenda para realizar obras consistentes na reconstrución e remate dun muro de peche de parcela. En data 23 de Xullo do 2013 informe favorable de Monteoliva sobre a solicitude de ampliación de plazo por seis meses para o remate das obras. Os traballos existentes na parcela non teñen unha antigüidade superior a un mes debido o estado relativamente vertical das paredes da apertura das zapatas, se tiveran mas antigüedade debido as choivas acontecidas, éstas estarian cheas da terra prodecende das paredes; o cal quere indicarnos que a licenza de obra que foi concedida estaria caducada e seria necesaria a tramitación de unha nova. Por todo isto, calquera obra que se pretenda facer, é preceptivo a obtención de informe favorable do Departamento de Urbanismo do Concello previa concesión de licenza municipal; Calquera obra que se pretenda realizar dentro de este núcleo rural deberá de cumprir as condicións que sinaladas a estes efectos nas normativas tanto do Plan Xeral de Ordenación Municipal vixente, aprobado definitivamente o 15 de maio de 2000 como nas sinaladas no Plan Xeral de Ordenación Municipal en tramitación, aprobado inicialmente o 28 de novembro de 2012, e publicado no DOG o 31 de decembro de 2012. Consonte o indicado anteriormente, o propietario da finca debe indicar que a actividade que pretende desenvolver no terreo a fin de poder constatar si esta é unha actividade permitida en solo rústico (artigo 33 da LOUGA), xa que como di o artigo 35, no solo rústico, con carácter xeral, quedan prohibido os movementos de terra.” A secretaria municipal con data do 19 de agosto de 2014, emite informe xurídico en relación á reposición da legalidade urbanística FUNDAMENTOS DE DEREITO Á vista do anterior e de conformidade co disposto no artigo 84 da Lei 30/92 do 26 de novembro, de réxime xurídico das administración públicas e do procedemento administrativo común; artigos 194, 209, 228 e concordantes da Lei 9/2002, do 30 de decembro, de ordenación urbanística e protección do medio rural de Galicia (LOUGA), e artigos 3, 4, 10, 49 e seguintes do Regulamento de disciplina urbanística (RDUG), aprobado por Decreto 28/99 do 21 de xaneiro, esta Alcaldía adopta a seguinte RESOLUCIÓN Primeiro. –Incoar a Suzete Leia Tamang Chagdali, con domicilio en Braña, 2, Erbecedo (Coristanco), expediente da reposición da legalidade urbanística pola execución de obras consistentes en peche de parcela con postes de formigón e movementos de terras na parcela de referencia catastral 15029A062000175000DM e apertura de zanxas. Segundo. –Ordear a suspensión inmediata das mesmas. Para garantir a total interrupción da actividade o alcalde poder ordear a retirada de materiais preparados para seren utilizados na obra e a maquinaria afecta a ela, ordear o precintado das obras, proceder á execución forzosa mediante a imposición de multas coercitivas por importe de 600 a 6000 euros, reiterables ata lograr o cumprimento da orde de paralización ou adoptar calquera outra medida que sexa conveniente a prol da efectividade da suspensión. O incumprimento desta orde de suspensión poderá dar lugar a que esta Alcaldía o poña en coñecemento do Ministerio Fiscal para a depuración das responsabilidades penais a que puidese dar lugar. Terceiro. –Outorgar audiencia ao interesado por un prazo de quince días, contados a partir do seguinte ao desta notificación, para alegar e presentar os documentos e xustificacións que estime pertinentes. Cuarto. –Advertirlle de que, no caso de que se declare que as obras non sexan legalizables por ser incompatibles co ordenamento urbanístico, e sen perxuizo do inicio do correspondente expediente sancionador, se acordará a súa demolición a custa do interesado e procederase a impedir definitivamente os usos aos que desen lugar ou, se é o caso, á reconstrucción do indebidamente demolido, de conformidade co artigo 209 da LOUGA. Quinto. –Actuará como instrutor do expediente sancionador o concelleiro D. Luis Souto Gómez sendo secretaria do mesmo Renata Maria San Macario Jabran, funcionaria municipal; o que se lle notifica para os efectos de recusación, si estima que existen causas lexítimas, segundo o artigo 29 da Lei 30/92, do 26 de novembro, de Réxime xurídico das administracións públicas e do procedemento administrativo común. Sexto. –Dar traslado do acordo ao interesado, ao denunciante e á oficina técnica. Sétimo. –Dar conta ao Pleno da Corporación na primeira sesión ordinaria que se celebre. RECURSOS. –De acordo co artigo 116 da Lei 30/1992 do 27 de novembro, pola que se aproba o réxime xurídico das Administracións Públicas e do procedimento administrativo común, contra esta resolución, que pon fin á vía administrativa, poderá interpoñerse o recurso potestativo de reposición no prazo de UN MES a partires do día seguinte ao da recepción desta notificación ante o órgano que a dictara. Ou ben, poderá interpoñerse directamente, o recurso contencioso- administrativo no prazo de DOUS MESES, contados a partir do día seguinte ao da notificación do presente acordo ante o Xulgado do Contencioso-Administrativo competente, e de conformidad eco preceptuado no art.46.1 da Lei 29/1998, do 13 de xullo, reguladora da xurisdicción contencioso administrativa. Non obstante, o interesado poderá interpoñer calquera outro que estime pertinente. O que en cumprimento do ordeado notifico a Vd. Coristanco, 24 de xuño de 2015. O alcalde Amancio Lavandeira Suárez